Talle dakloos na brand 40 plakkershutte verwoes – praag.co.za
Raadslid Dewes bou mooi plakkershutte
Robert Mulaudzi, woordvoerder, het gesê die brand, wat omstreeks 05:00 uitgebreek het, is vermoedelik veroorsaak deur 'n foutiewe elektriese toestel of 'n kers. Altesaam 40 plakkershutte is verwoes.
Die DA het verlede jaar vrywilligers en besighede genader vir skenkings nadat 'n brand ook tientalle plakkershutte in die lokasie vernietig het. Raadslid David Dewes het gesê omdat die regering nie huise voorsien nie, sal hy deur privaatondernemings werk om sy eie "noodplan" vir behuising te skep.
Die DA het die media op 25 Junie 2012 op 'n begeleide toer geneem om te wys wat gedoen is asook om al die planne in die pyplyn te verduidelik vir splinternuwe huise. Die plakkers was baie in hul skik oor hul nuwe wonings.
Die eenparige terugvoer van die plakkers was dat hulle baie dankbaar en trots is.
Mulaudzi het gesê dit is die tweede brand in die laaste 24 uur. Altesaam 25 gesinne is Donderdag dakloos gelaat nadat 17 plakkershutte in Diepsloot in puin gelê is. – Sapa/praag
Skrywer Karin RoodtGepubliseer op 6 September 2013 Kategorieë Nuus, Suider-AfrikaSleutelwoord brand, DA-huise, plakkershutte, Raadslid David Dewes, Roodepoort, Rugby Club-lokasie